CELEX: 32015D1943
Language: da
Date: 2015-10-27 00:00:00
Title: Kommissionens gennemførelsesafgørelse (EU) 2015/1943 af 27. oktober 2015 om ændring af gennemførelsesafgørelse 2014/909/EU i form af en forlængelse af anvendelsesperioden for beskyttelsesforanstaltningerne over for lille stadebille i Italien (meddelt under nummer C(2015) 7330) (EØS-relevant tekst)

29.10.2015   
            
            
               DA
            
            
               Den Europæiske Unions Tidende
            
            
               L 283/11
            
         KOMMISSIONENS GENNEMFØRELSESAFGØRELSE (EU) 2015/1943
   af 27. oktober 2015
   om ændring af gennemførelsesafgørelse 2014/909/EU i form af en forlængelse af anvendelsesperioden for beskyttelsesforanstaltningerne over for lille stadebille i Italien
   
      
         (meddelt under nummer C(2015) 7330)
      
   
   (Kun den italienske udgave er autentisk)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4, og
   ud fra følgende betragtninger:
   
               (1)
            
            
               Ved Kommissionens gennemførelsesafgørelse 2014/909/EU (3) blev der fastsat visse beskyttelsesforanstaltninger som følge af indberetninger fra Italien om forekomst af lille stadebille (Aethina tumida) i regionerne Calabrien og Sicilien. Den anvendes indtil den 30. november 2015.
            
         
               (2)
            
            
               Den 16. september 2015 meddelte Italien Kommissionen, at man ved inspektionerne og de epidemiologiske undersøgelser, der er foretaget i henhold til gennemførelsesafgørelse 2014/909/EU, samt aktiv overvågning med hensyn til forekomst af lille stadebille i de pågældende italienske regioner havde fundet nye angreb i Calabrien.
            
         
               (3)
            
            
               I de internationale standarder, der er fastsat af Verdensorganisationen for Dyresundhed (OIE), anbefales det, at der gennemføres årlige undersøgelser, inden et område kan genvinde sin status som sygdomsfrit. Det er vanskeligt at fastslå den nøjagtige epidemiologiske udvikling i angreb af lille stadebille, da symptomer kan blive overset, og da sådanne angreb også kan ramme kolonier af vilde bier. De angreb, der blev rapporteret om i 2014, blev konstateret om efteråret, mellem september og december. Derfor bør den igangværende og den kommende årlige undersøgelse dække hele efterårsperioden i henholdsvis 2015 og 2016.
            
         
               (4)
            
            
               Eftersom den epidemiologiske situation i de pågældende regioner i Italien endnu ikke er blevet fastslået og der ikke foreligger yderligere oplysninger om den igangværende og den kommende undersøgelse, er det nødvendigt at forlænge anvendelsen af de foranstaltninger, der er fastsat i gennemførelsesafgørelse 2014/909/EU, med nogle måneder efter den forventede afslutning på den næste biavlssæson i slutningen af november 2016.
            
         
               (5)
            
            
               Anvendelsesperioden og de gældende foranstaltninger bør når som helst revideres i lyset af nye oplysninger om den epidemiologiske situation i de berørte italienske regioner.
            
         
               (6)
            
            
               Gennemførelsesafgørelse 2014/909/EU bør ændres i overensstemmelse hermed.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Artikel 4 i gennemførelsesafgørelse 2014/909/EU affattes således:
   
      »Artikel 4
      Denne afgørelse finder anvendelse indtil den 31. marts 2017.«
   
   Artikel 2
   Denne afgørelse er rettet til Den Italienske Republik.
   
      Udfærdiget i Bruxelles, den 27. oktober 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 395 af 30.12.1989, s. 13.
   
      (2)  EFT L 224 af 18.8.1990, s. 29.
   
      (3)  Kommissionens gennemførelsesafgørelse 2014/909/EU af 12. december 2014 om visse beskyttelsesforanstaltninger over for bekræftede forekomster af lille stadebille i Italien (EUT L 359 af 16.12.2014, s. 161).